Drífa Snædal hefur sagt af sér embætti forseta Alþýðusambands Íslands og þeim trúnaðarstörfum sem hún hefur gegnt sem forseti. Hún segir að tilhugsunin um að halda áfram hafi verið óbærileg vegna átaka innan verkalýðhreyfingarinnar.
Drífa, sem hefur verið forseti ASÍ frá 2018, tilkynnti um uppsögnina í morgun. Hún segir að ástæðurnar hafi verið nokkrar. Ársþing ASÍ fer fram eftir tvo mánuði en Drífa segist ekki hafa treyst sér til að starfa sem forseti fram í október.
Þegar ég stóð frammi fyrir þeirri ákvörðun hvort ég ætti að bjóða mig fram aftur í haust þá þurfti ég að vera tlbúin til þess að vinna áfram næstu tvö ár. Staðan .. tryesti mér ekki til að vinna hér áfram í hreyfingunni.
Drífa á þar við samskipti sín við Ragnar Þór Ingólfsson, formann VR, og Sólveigu Önnu Jónsdóttur, formann Eflingar. Þegar hún var spurð að því hvort hún hafi haldið að hún næði ekki kjöri í haust sagðist hún fremur hafa óttast að sigra í kosningunni heldur en að tapa. Samskiptin innan hreyfingarinnar séu engum til heilla og samstarfið hafi á köflum verið óbærilegt.
Það er verið að ruglast á því að vera róttækur og kjaftfor. Það er samkeppni í því að vera sem kjaftforastur til að vera misskilinn sem róttækastur egar þú vegur að eigin félögum þa ertu búinn að vinna rótækikeppnina., Það er búið að vera þessi stemming að rífa fólk niður. Öskra rífa fólk niður og vera með árásir á fólk í fjölmiðlum. Þetta er bara eitthbvað sem e róbærilegt að vinna undir.
Hún segist hafa áhyggjur af komandi kjaraviðræðum.
Drífa Snædal sagði í dag af sér sem forseti Alþýðusambands Íslands, að sögn vegna óbærilegra samskipta við formenn tveggja stærstu aðildarfélaga sambandsins. Hún hefur áhyggjur af komandi kjaraviðræðum. Nýr forseti er hissa á afsögninni en tekur ekki undir alla gagnrýni Drífu. Formaður Eflingar gagnrýnir Drífu harðlega og segir afsögnina tímabæra. Framkvæmdastjóra Samtaka atvinnulífsins er brugðið.